Diari Oficial de la Generalitat Valenciana


Sumari del DOGV 4397, del 12-12-2002 (2002/13602)

RESOLUCIÓ de 30 d'octubre de 2002, del director general d'Urbanisme i Ordenació Territorial, pel qual es consideren esmenades les deficiències de l'Acord de la Comissió Territorial d'Urbanisme de Castelló, de 22 de juliol de 2002, i s'aprova definitivament la modificació del Pla General d'Onda relativa al SUR-13.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4397

Data del DOGV
:   12-12-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/13541


Data del document
:   30-10-2002

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Descriptors 

:   * Onda
    * pla d'urbanisme

RESOLUCIÓ de 30 d'octubre de 2002, del director general d'Urbanisme i Ordenació Territorial, pel qual es consideren esmenades les deficiències de l'Acord de la Comissió Territorial d'Urbanisme de Castelló, de 22 de juliol de 2002, i s'aprova definitivament la modificació del Pla General d'Onda relativa al SUR-13. [2002/13058]
  
Vist l'expedient relatiu a l'esmena de l'aprovació definitiva supeditada de la modificació del Pla General d'Onda relativa al SUR-13, i de conformitat amb els següents,
  
Antecedents
  
Primer
  
La Comissió Territorial d'Urbanisme de Castelló, en sessió de 22 de juliol de 2002, va adoptar, entre altres, el següent acord:
  
?1. Aprovar definitivament la modificació puntual del Pla General d'Onda relativa a reclassificació del sector de sòl industrial SUD-13, però supeditar l'eficàcia i la publicació d'este acord fins que l'Ajuntament d'Onda introduïsca en el document de modificació les següents correccions:
  
a. Que es dibuixe en tota la seua amplària el traçat de les vies ramaderes, com s'indica en la Declaració d'Impacte Ambiental.
  
b. Que s'incorporen expressament les següents condicions addicionals de desenvolupament a les que ja figuren en la modificació:
  
- Ha de ser a càrrec de l'actuació l'execució de l'ampliació de la rotonda de l'enllaç d'accés, en el marge oest de la CV-10, l'execució d'una obra de fàbrica a càrrec de la promoció que comunique estos dos marges del sector i l'execució de la nova carretera entre la CV-10 i la CV-21 en el tram que travessa este sector. En este sentit, el projecte de construcció del pont, de l'ampliació de la rotonda i del tram de la nova carretera que travessa el sector hauran de ser sotmesos a l'autorització de l'òrgan competent en matèria de carreteres de la COPUT.
  
- Quant al tractament de les aigües residuals, s'haurà d'establir un sistema de xàrcies separador per a les aigües pluvials distint de la xàrcia de clavegueram. En el cas que la depuració de les aigües residuals s'efectue a través de l'estació depuradora d'aigües residuals, serà a càrrec del sector el cost de construcció addicional que esta depuració represente.
  
- Els plans parcials de desenvolupament hauran de sotmetre's a informe de la Confederació Hidrogràfica del Xúquer, de la Conselleria de Medi Ambient (quant al tractament de la via ramadera), de la conselleria competent en matèria de Cultura i de la Divisió de Recursos Hidràulics de la COPUT.
  
2n. Facultar el director general d'Urbanisme i Ordenació del Territori perquè verifique el compliment de les anteriors correccions, després de la qual cosa ordenarà la publicació de l'acord d'aprovació definitiva al Butlletí Oficial de corresponga?.
  
Segon
  
El ple de l'Ajuntament d'Onda, en sessió de 9 de setembre de 2002, ha aprovat un document en què s'incorporen les correccions assenyalades en l'acord de la Comissió Territorial d'Urbanisme, el qual es va remetre al Servici Territorial d'Urbanisme el 19 de setembre de 2002.
  
Tercer
  
Sol·licitat informe de la Direcció Territorial de Medi Ambient de Castelló, sobre si s'havia dibuixat correctament o no la via ramadera, la Direcció Territorial va informar l'11 d'octubre de 2002 i va formular algunes objeccions. Finalment, el ple de l'Ajuntament d'Onda, en la sessió de 28 d'octubre de 2002, ha aprovat una nova documentació en què arreplega plenament les observacions relatives a la citada via ramadera.
  
Fonaments de dret
  
Primer
  
La documentació aprovada pel ple de l'Ajuntament d'Onda en les seues sessions de 9 de setembre i 28 d'octubre de 2002 ha incorporat plenament totes les correccions assenyalades per l'acord de la Comissió Territorial d'Urbanisme de Castelló de 22 de juliol de 2002.
  
Segon
  
D'acord amb el que establix l'article 8.b del Reglament dels Òrgans Urbanístics de la Generalitat Valenciana, aprovat pel Decret 77/1996, de 16 d'abril, correspon al director general d'Urbanisme i Ordenació Territorial verificar el compliment dels acords dels altres òrgans urbanístics de la Generalitat i ordenar la seua publicació segons el que disposa l'article 41 de la Llei 6/1994, de 15 de novembre, Reguladora de l'Activitat Urbanística.
  
En virtut de tot el que antecedix, i de conformitat amb l'informe del Servici Territorial d'Urbanisme de Castelló, resolc
  
Ordenar la publicació de l'acord de la Comissió Territorial d'Urbanisme de Castelló de 22 de juliol de 2002, d'aprovació de la modificació del Pla General d'Onda relativa a la creació del sector de sòl urbanitzable industrial SUD-13, amb la qual cosa este instrument de planejament entrarà en vigor?.
  
De conformitat amb això, es publica el següent acord:
  
La Comissió Territorial d'Urbanisme de Castelló, en sessió de 22 de juliol de 2002, va adoptar, entre altres, el següent acord:
  
?Vist l'expedient relatiu a la modificació puntual del Pla General d'Onda sobre creació del sector SUR-13, i de conformitat amb els següents,
  
Antecedents
  
Primer
  
El ple de l'Ajuntament d'Onda, en sessió de 26 de març de 2001, va acordar sotmetre a informació al públic la modificació, la qual cosa es va portar a terme mitjançant anuncis publicats en el Diari Oficial de la Generalitat Valenciana, de 8 de maig de 2001. i en el periòdic Levante de Castelló de 7 d'abril de 2001.
  
Transcorregut el període d'informació al públic, durant el qual es van formular determinades al·legacions, el ple de l'Ajuntament va aprovar provisionalment la modificació en la sessió de 25 de juny de 2001, després de la qual cosa l'expedient es va remetre al Servici Territorial d'Urbanisme per a la seua aprovació definitiva.
  
Durant el període consultiu previ a l'aprovació definitiva, i a fi d'introduir les observacions assenyalades per organismes sectorials, es van introduir modificacions en el projecte, que van ser aprovades pel ple de l'Ajuntament d'Onda en sessió de 25 de febrer de 2002.
  
Segon
  
El projecte de modificació puntual del Pla General consta de memòria, plànols i fitxa del planejament. S'incorpora també Estudi d'Impacte Ambiental.
  
Tercer
  
L'objecte del document és la reclassificació de no urbanitzable a urbanitzable d'un nou sector de sòl industrial, el denominat SUR-13. La superfície total del sector és de 2.500.000 de m2. La modificació no estableix l'ordenació detallada, que s'haurà d'establir mitjançant un pla parcial posterior.
  
La fitxa del sector establix un coeficient d'edificabilitat de 0,50 m2t/m2s, l'ús dominant industrial i com a ús prohibit el residencial. Com a condicions d'ordenació s'assenyala que el sector inclou en el seu àmbit la reserva per a l'ampliació de la carretera CV-10, així com per a la biela de connexió d'esta amb la carretera de l'Alcora CV-21. Els vials tindran un ample mínim de 15 metres i les zones verdes es localitzaran en l'extrem nord-est de l'actuació. A més es localitzarà també una zona verda pública per a protegir un xicotet nucli urbà situat fora del sector, en el límit sud de l'actuació, al costat del camí Vora Riu.
  
El Pla General d'Onda ha sigut homologat globalment per acord de la Comissió Territorial d'Urbanisme de Castelló de 22 juliol de 1998.
  
Quart
  
S'han emés els següents informes.
  
- El 18 de juny de 2001 va ser emés informe de concert previ pel director general d'Urbanisme i Ordenació Territorial.
  
- El 27 de setembre de 2001 s'ha emés informe de la Confederació Hidrogràfica del Xúquer.
  
- El 26 d'octubre i el 27 de novembre de 2001 s'ha emés informe per l'Oficina del Pla de Carreteres de la COPUT.
  
- El 7 de juny de 2002 s'ha emet la Declaració d'Impacte Ambiental per la Direcció General de Planificació i Gestió del Medi de la Conselleria de Medi Ambient.
  
El 27 de març de 2002 es va sol·licitar informe de la Direcció General d'Indústria i el 15 de maig de 2002 de la Divisió de Recursos Hidràulics de la COPUT. Estos informes no s'han emés.
  
Fonaments de dret
  
Primer
  
La tramitació de la present modificació del Pla General d'Onda ha sigut correcta, de conformitat amb el que establix l'article 38 i següents de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (en avant LRAU), així com en l'article 158 i següents del Reglament de Planejament de la Comunitat Valenciana, aprovat pel Decret 201/1998, de 15 de desembre (en avant RPCV).
  
Segon
  
La documentació està completa, en compliment del que disposa l'article 27 en relació amb el 55.1 de la LRAU, així com en l'article 45 i següents del RPCV.
  
Tercer
  
L'actuació de la qual se sol·licita per l'Ajuntament l'aprovació definitiva de la Conselleria d'Obres Públiques, Urbanisme i Transports suposa la creació d'un nou sector de sòl urbanitzable industrial no previst inicialment en el Pla General d'Onda, el qual va ser homologat a la LRAU amb data 22 de juliol de 1998.
  
La legislació urbanística valenciana preveu la possibilitat que, durant la vigència d'un planejament general, puguen plantejar-se noves actuacions integrades no previstes en el Pla que impliquen la reclassificació de sòl no urbanitzable comú en urbanitzable. Esta reclassificació pot dur-se a terme a través del pla parcial de reclassificació, d'aprovació autonòmica, previst en l'article 83.2.C del RPCV, si bé no hi ha cap inconvenient que tal reclassificació puga efectuar-la directament l'Ajuntament mitjançant una modificació puntual.
  
Les modificacions puntuals que reclassifiquen sòl no urbanitzable en urbanitzable hauran de complir igualment algun dels requisits establits per l'article 83.2.C del RPCV per als plans parcials de reclassificació. En concret, serà necessari que la nova actuació, encara que imprevista, siga compatible amb l'estructura urbanística del Pla General, que no es desvirtuen les opcions de l'ordenació original del planejament vigent i que l'actuació no s'opose a les directrius definitòries de l'estratègia d'evolució urbana i ocupació del territori establides en el Pla General, atés que, en cas contrari, no seria possible acudir a la modificació puntual del Pla General, sinó que seria necessari la seua revisió. Es tracta, en definitiva, de valorar si l'ordenació estructural actual pot integrar-se coherentment en el nou model que resulta d'agregar l'àrea que se reclassifica sense necessitat d'introduir en aquella canvis tan rellevants que exigisquen la seua revisió.
  
En el cas que ens ocupa, donada l'extensió de l'actuació, que afecta dos milions i mig de metres quadrats, era exigible que el propi document de modificació raonara expressament que es complixen els requisits esmentats, ja que això no pot donar-se per fet. La necessitat de justificació expressa li va ser manifestada ja a l'Ajuntament durant el període consultiu, ja que així es va pronunciar la Comissió Informativa d'Urbanisme de Castelló en un dictamen de 30 d'octubre de 2001.
  
L'Ajuntament d'Onda, mitjançant un ampli escrit de 7 de novembre de 2001, ha justificat expressament, en termes raonables i suficients, que la modificació puntual no desvirtua les opcions de l'ordenació original del planejament vigent, ni s'oposa a les directrius del Pla. Entre altres coses, l'Ajuntament assenyala el següent:
  
?(...) l'homologació del Pla General d'Onda va disposar una gran previsió de sòl urbanitzable de destinació industrial que ha quedat esgotada donada la gran demanda industrial existent en el municipi, amb un teixit industrial ja consolidat i amb un constant increment del sector empresarial. Respecte d'això, ja han sigut executades o en fase imminent d'execució les obres de les zones urbanitzable (previstes en el pla).
  
En este sentit, la present proposta no desvirtua les opcions d'ordenació original del planejament vigent, ja que la major part del desenvolupament urbanístic pel Pla General d'Onda està destinat al desenvolupament del sector industrial. No es desvirtuen, d'altra banda, els fins perseguits en el propi Pla per a l'especial protecció de sòls no urbanitzables, respectant les mesures establides per a això en l'ordenació estructural determinada per l'homologació?.
  
A més, en dit escrit es justifica també l'emplaçament elegit. I és una de les directrius del Pla el que existisca sòl industrial suficient per a la demanda existent, l'esgotament del sòl urbanitzable classificat ha obligat a la recerca d'espais ara classificats com a no urbanitzables. L'emplaçament triat està allunyat del nucli de la població i se situa en una zona d'auge industrial, al costat del sector de sòl urbanitzable industrial SUPOI-8 d'Almassora, amb una alta accessibilitat i amb una equidistància amb els municipis de la Plana amb alt desenvolupament industrial. La gran superfície reclassificada, segons subratlla l'Ajuntament, és congruent no únicament amb la gran demanda industrial existent, sinó també amb la necessitat d'implantar grans indústries que exigixen parcel·les molt grans.
  
Ha quedat, per tant, prou justificat este punt.
  
Quart
  
Estes noves actuacions no previstes en el planejament general que suposen importants reclassificacions de sòl no urbanitzable a urbanitzable plantegen també la qüestió de determinar quines han de ser les condicions de connexió i integració de la nova urbanització, així com la necessitat, si és procedent, de suplementar les infraestructures existents.
  
La possibilitat que el desenvolupament de nous sòls urbanitzables puga determinar l'obligació d'executar infraestructures externes de connexió s'establix expressament en la mateixa legislació estatal. L'article 18 de la Llei estatal 6/1998, de 13 d'abril, de Règim del Sòl i Valoracions (en avant LRSV), en regular els deures dels propietaris del sòl urbanitzable, inclou al punt 2 el deure de ?cedir obligatòriament i gratuïtament el sòl necessari per a l'execució dels sistemes generals que el planejament general, si és procedent, incloga o adscriga a l'àmbit corresponent?, afegint al punt 3 el deure de ?costejar i, si és procedent, executar les infraestructures de connexió amb els sistemes generals exteriors a l'actuació i, si és procedent, les obres necessàries per a l'ampliació o reforços dels sistemes esmentats requerits per la dimensió i densitat d'esta i les intensitats d'ús que esta genere?.
  
Al seu torn, l'article 30.1 de la LRAU, en els seus apartats A, B i C, establix el següent:
  
?Els programes han de cobrir sempre els següents objectius imprescindibles:
  
A. La connexió i integració adequades de la nova urbanització amb les xàrcies d'infraestructures, comunicacions i servicis públics existents.
  
B. Suplementar les infraestructures i espais públics o reserves dotacionals el que siga necessari per a no minvar ni desequilibrar els nivells de qualitat, quantitat o capacitat de servici existents o desitjables.
  
c. Urbanitzar completament la unitat o unitats d'execució que constituïsquen l'objecte del programa i realitzar les obres públiques complementàries que es necessiten per a complir el que disposen els apartats anteriors, i fer tot això amb subjecció a terminis detallats?.
  
De les disposicions legals citades es deriva que el desenvolupament de noves actuacions urbanístiques d'envergadura ha d'estar condicionat a la corresponent execució de les necessàries connexions i fins i tot a obres d'ampliació i suplementació de les infraestructures necessàries per a adequar estes a les noves necessitats creades per la pròpia actuació. Així s'assenyala expressament en l'article 83.C.3 del RPCV, segons el qual, en el cas de plans parcials reclassificatoris ?s'ha d'assegurar el suplement de dotacions de xàrcia primària que exigisca l'ampliació del sòl urbanitzable i la seua deguda integració en l'estructura urbanística del pla?.
  
D'un altre costat, l'article 40.1.B de la LRAU establix que una de les comeses de la Comunitat Autònoma en l'aprovació definitiva del planejament és la d'?assegurar que el model de creixement triat pel municipi respecta l'equilibri urbanístic del territori, sense esgotar els seus recursos, ni saturar les infraestructures supramunicipals o desvirtuar la funció que els és pròpia?, a la qual cosa, a més, l'últim paràgraf del número 1 del mateix article afig que ?la Generalitat Valenciana no podrà aprovar definitivament els plans que incórreguen en infracció d'una disposició legal estatal o autonòmica?. Per la qual cosa correspon a la Comunitat Autònoma, en el moment de l'aprovació definitiva d'estos plans reclassificatoris, verificar el compliment d'estos requisits que s'han comentat.
  
En concret, i amb caràcter general, estes reclassificacions hauran de contenir les següents previsions:
  
- Indicació de quins elements de la xàrcia primària han de desenvolupar-se abans o simultàniament a l'actuació, per ser imprescindible per a l'adequada integració i connexió de la nova urbanització amb el seu entorn (article 126.1a RPCV). En este sentit, s'han d'establir les noves xàrcies primàries suplementàries, de manera que el nou sector no minore els nivells de qualitat dels existents. En particular, haurà d'establir-se el viari suplementari de connexió de l'actuació en termes tals que no sature les infraestructures ja existents
  
- Indicació de l'obligatorietat d'acompanyar al document de planejament parcial de certificat municipal que acredite la disponibilitat del subministrament d'aigua potable que assegure la suficiència d'este, amb anàloga regularitat a la que gaudisquen la resta de construccions del terme municipal i faça constar que la nova urbanització no comportarà minva addicional respecte a les disponibilitats de cabal existents (article 126.4a del RPCV).
  
- Previsió del sistema de depuració d'aigües residuals. En el cas que s'haja de connectar amb la xàrcia municipal, haurà d'assegurar-se que la depuradora existent és suficient; en el cas contrari, el desenvolupament de l'actuació haurà de quedar condicionat a l'execució de la prèvia o simultània ampliació de l'estació depuradora.
  
Cal insistir en la necessitat que, com a condició de desenvolupament, haja de suplementar-se la xàrcia viària de comunicació de l'actuació, això mitjançant vials de la dimensió suficients per a satisfer les demandes originades pel nou sector, sense sobrecarregar els existents amb anterioritat. L'execució d'estos vials ha de ser una condició prèvia o simultània perquè el nou sòl urbanitzable puga ser programat, i garantir així que quede adequadament connectat i integrat amb les xàrcies d'infraestructures exteriors, sense minvar i desequlibrar els nivells de qualitat, quantitat i capacitat de servici anteriors.
  
El compliment en este tipus de reclassificacions del que disposa l'article 55.5 de la LRAU (que es referix a una especial participació pública en les plusvàlues que es generen), així com l'obligació de complir tots els objectius assenyalats en l'article 30.1 de la LRAU permeten que esta suplementació d'infraestructures siguen a càrrec d'estes actuacions.
  
La necessitat de justificar estos aspectes va ser comunicada a l'Ajuntament dins del període consultiu previ a l'aprovació definitiva, ja que així es va pronunciar la Comissió Informativa d'Urbanisme de Castelló en un dictamen de 30 d'octubre de 2001. L'Ajuntament d'Onda va donar resposta a este requeriment mitjançant escrit de 7 de novembre de 2001 en uns termes que, amb les matisacions les càrregues addicionals que s'indicaran en els fonamentes següents, pot considerar-se com a suficient.
  
Cinqué
  
El nou sector de sòl urbanitzable residencial té una especial incidència sobre la carretera autonòmica CV-10 i en la nova carretera entre la CV-10 i la CV-21, dada esta que ja se li va advertir a l'Ajuntament d'Onda en l'informe de concert previ de 18 de juny de 2001, en el qual s'assenyalava que, quant a la incidència del sector sobre l'ordenació supramunicipal, havia de valorar-se especialment l'afectació que es produirà sobre el sistema autonòmic de carreteres, en particular la carretera CV-10. Així, en l'informe de concert previ es va assenyalar que el document havia de definir adequadament quin seria el punt d'accés al sector des del sistema viari, punt de connexió sobre el qual, en tot cas, havia de pronunciar-se l'Oficina del Pla de Carreteres de la COPUT, a la qual cosa es va afegir que havia d'integrar-se adequadament el sector amb este sistema viari, això segons el que assenyalara el citat organisme i que havia de garantir-se que l'actuació no interferiria en la funcionalitat de la biela que uniria l'autovia de la Plana i la CV-21, i haurà d'assumir les reserves de sòl, disseny i accessos que resultaren necessaris, així com els costos corresponents.
  
L'Oficina del Pla de Carreteres de la COPUT va emetre un primer informe amb data 26 d'octubre de 2001, en el qual s'assenyalava el següent:
  
?I) Observacions relatives a la zona limítrofa amb la CV-10:
  
Primer. La zona de protecció viària de 50 metres ha d'estar amidada des de la línia de vorera d'emergència de l'autovia de la plana i podrà incloure un vial de fins a 15 metres d'amplitud per a la circulació en el límit del polígon.
  
Segon. La resta, 35 metres, seran expropiats en part i queda una franja de regularització variable d'entre 3 i 8 metres que tindrà la classificació de Xàrcia Viària Primària adscrita a la carretera.
  
Tercer. La rotonda de l'enllaç d'accés, en el marge oest de la CV-10, haurà de ser ampliada a càrrec de l'actuació a fi d'habilitar els nous accessos al polígon que serà necessari establir.
  
II). Afeccions en la nova carretera entre la CV-10 i la CV-21:
  
Primer. La zona de protecció i reserva viària tindrà la consideració de Xàrcia Primària adscrita a la carretera, amb 100 metres d'amplària.
  
Segon. Dins dels últims 15 metres adscrits al polígon per ambdós marges es podran incloure vials de límit d'este, però els 70 metres centrals seran Xàrcia Viària Primària adscrita a la carretera.
  
Tercer. S'haurà de construir una obra de fàbrica a càrrec de la promoció que comunique estos dos marges del sector?.
  
Introduïts en el document els corresponents canvis, l'Oficina del Pla de Carreteres de la COPUT va emetre un segon informe amb data 27 de novembre de 2001, en el qual s'assenyala el següent:
  
?Les objeccions anteriorment manifestades han sigut corregides segons la nova documentació presentada.
  
Per les raons exposades s'estima informar favorablement sobre la sol·licitud?.
  
Així, és possible afirmar que l'actuació, tal com s'ha plantejat finalment, no incidix negativament sobre este sistema viari autonòmic.
  
Tal com resulta d'estos informes, serà a càrrec de l'actuació la cessió del sòl de reserva viària, així com també l'ampliació de la rotonda a què es refereix el punt segon de l'apartat primer de l'informe de l'Oficina del Pla de Carreteres de 26 d'octubre de 2001, així com la construcció d'una obra de fàbrica que comunique els dos marges del sector.
  
A més d'açò, i en atenció al que s'ha assenyalat en el fonament anterior sobre la necessitat de suplementar la xàrcia primària de comunicacions, es considera que, en l'exercici de les competències d'ordenació del territori i urbanístiques pròpies de la Conselleria, ha de ser a càrrec de l'actuació la total execució del vial estructural de la nova carretera entre la CV-10 i la CV-21 en el tram que travessa este sector. En este sentit, el projecte de construcció del pont, de l'ampliació de la rotonda i del tram de la nova carretera que travessa el sector hauran de ser sotmesos a l'autorització de l'òrgan competent en matèria de carreteres de la COPUT.
  
Sisé
  
El 7 de juny de 2002, la Direcció General de Planificació i Gestió del Medi de la Conselleria de Medi Ambient va emetre la preceptiva Declaració d'Impacte Ambiental, que resultava necessària en virtut del que establix l'article 43.2 de la LRAU, per implicar la modificació reclassificació de sòl no urbanitzable. La Declaració d'Impacte Ambiental, en la seua part dispositiva, assenyala el següent:
  
?1. S'estima acceptable, als efectes ambientals i sense perjuí de la prèvia obtenció de les autoritzacions sectorials que li siguen d'aplicació, el projecte sobre la modificació puntual del Pla General d'Ordenació Urbana, polígon SUR-13, del municipi d'Onda (Castelló), promogut per l'Ajuntament, sempre que es desenvolupe d'acord amb el que establix la documentació presentada i amb els condicionants establits a continuació.
  
2. Condicionants per a l'aprovació i desenvolupament del projecte:
  
i. S'haurà de dibuixar en la documentació del projecte les vies ramaderes carrerada del Camí de la Cantera i carrerada d'Almassora-La Pedriza incloent tant gràficament com textualment la seua amplària legal, de manera que queda clar el traçat d'estes i la falta d'afecció a la primera d'elles per part del sòl urbanitzable proposat.
  
En relació amb la carrerada d'Almassora, s'hauran d'iniciar els tràmits previstos en la Llei 3/1995, de 23 de març, de Vies Ramaderes, per a concretar la viabilitat de la modificació de traçat proposada, considerant que, en qualsevol cas, el traçat confrontant es classificarà com a sòl no urbanitzable d'especial protecció en l'àmbit de la seua amplària legal. Les tasques d'urbanització no podran començar fins al moment en què es confirme la validesa de la dita modificació.
  
ii. Se sol·licitarà informe a la Confederació Hidrogràfica del Xúquer per a establir si s'afecta la zona de protecció de la rambla de la Viuda o del riu Millars, i s'haurà de considerar els aspectes que allí es destaquen.
  
iii. Es procedirà a comprovar l'abast i importància del jaciment Sitjar Baix mitjançant consulta a la Conselleria de Cultura, Educació i Ciència, amb competències en la matèria. En cas de resultar exigit, es procedirà a l'exclusió del sòl urbanitzable industrial proposada d'aquelles àrees afectades per la presència de jaciments.
  
En qualsevol cas, i sense perjuí del compliment de la Llei 4/1998, d'11 de juny, del Patrimoni Cultural Valencià, es procedirà a la prospecció intensiva i completa de la zona afectada, el seguiment arqueològic davall la direcció d'un arqueòleg en aquelles àrees on s'hagen de produir moviments de terres i la realització d'una completa excavació arqueològica dels jaciments que s'hagen de destruir així com dels que puguen aparéixer en el procés, tal com arreplega l'informe de l'arqueòleg municipal d'Onda.
  
iv. Havent avaluat les propostes de localització de la zona verda, de proveïment d'aigua potable al sector, de depuració d'aigües residuals i de la gestió de residus, qualsevol canvi realitzat en les consideracions efectuades respecte d'això en el projecte presentat a l'hora de desenvolupar-lo requerirà informe de conformitat d'esta Direcció General.
  
v. Amb la intenció d'impedir la dispersió de partícules en determinades activitats industrials lligades al sector ceràmic, donada la predominança dels vents amb component de llevant en la zona i l'existència d'assentaments residencials pròxims al nou polígon, així com els possibles efectes acumulatius, es prohibirà tot tipus d'emmagatzemament a l'aire lliure de matèries primeres o materials acabats susceptibles de ser arrossegats i/o dispersats per l'efecte del vent. Estos elements hauran d'emmagatzemar-se, per tant, en estructures tancades tipus nau industrial, que al seu torn estaran dotades amb els sistemes de reg per aspersió i aspiració de partícules que s'establisquen en el projecte de cada activitat industrial, és a dir, fent ús de la millor tecnologia disponible en l'actualitat. Tal condicionant s'haurà d'incloure en la normativa del sector?.
  
En relació amb les condicions establides per la Declaració d'Impacte Ambiental, cal assenyalar el següent:
  
a. L'Ajuntament ha remés un plànol en què es dibuixen les vies ramaderes existents. No obstant això, en el plànol remés no s'ha dibuixat en tota la seua extensió (inclòs l'ample declarat no necessari) la via ramadera que afronta pel sud l'actuació.
  
D'esta manera, i per a complir la condició de la Declaració d'Impacte Ambiental, haurà d'aportar-se per l'Ajuntament un nou plànol en què es dibuixe la carrerada del Camí de la Pedrera i la carrerada d'Almassora-La Pedriza en la seua amplària total, incloent tant l'amplària necessària com la sobrant.
  
En qualsevol cas, el pla parcial que desenvolupe este sector serà remés a informe de la Conselleria de Medi Ambient, a fi d'assegurar el correcte tractament de les vies ramaderes.
  
b. En l'expedient d'aprovació de la modificació ja s'ha sol·licitat informe de la Confederació Hidrogràfica del Xúquer, que ha sigut emés sense que s'efectue cap objecció en relació al punt assenyalat en la Declaració d'Impacte Ambiental. No obstant això, l'aprovació del pla parcial exigirà també la sol·licitud d'informe previ de la Confederació Hidrogràfica del Xúquer.
  
c. La Declaració d'Impacte Ambiental estableix en el punt ?iii- la necessitat de portar a terme determinades prospeccions arqueològiques.
  
Estes actuacions hauran de complir-se en el desenvolupament del pla parcial, atés que, tractant-se de sòls urbanitzable, els articles 64.Bc i 92.2 del RPCV establixen que el Catàleg de Béns i Espais Protegits és un document amb eficàcia normativa propi del pla parcial. Per tant, l'informe vinculant de la Conselleria de Cultura, Educació i Ciència, segons l'article 47.1 de la LPCV, haurà de produir-se amb ocasió de l'aprovació dels plans parcials de desenvolupament.
  
Així les coses, cap obstacle, en este punt, existix a l'aprovació definitiva de la modificació. En tot cas, l'aprovació definitiva del pla parcial de desenvolupament, que haurà d'incloure els estudis i les mesures de protecció a què es referixen les condicions de desenvolupament de la Declaració d'Impacte, haurà de ser objecte d'informe per la dita Conselleria, en els termes resultants de l'article 47.1 de la LPCV.
  
d. En el pla parcial hauran de tindre's en compte les observacions efectuades en els punts ?iv- i ?v- de la Declaració d'Impacte. Quant a l'emplaçament de les zones verdes, a més del que puga assenyalar la Conselleria de Medi Ambient, tal com ja es va assenyalar en l'informe de concert previ, els espais públics del pla parcial (zones verdes) s'emplaçaran preferentment al costat del riu Millars i a la rambla de la Viuda.
  
Així, es complixen les condicions de la Declaració d'Impacte Ambiental, si bé haurà d'incorporar-se un pla en què es dibuixe en tota la seua extensió la via ramadera.
  
En tot cas, quant al tractament de les aigües residuals, s'haurà d'establir un sistema de xàrcies separador per a les aigües pluvials distint de la xàrcia de clavegueram. En el cas que la depuració de les aigües residuals s'efectue a través de l'estació depuradora d'aigües residuals, serà a càrrec del sector el cost de construcció addicional que esta depuració represente per a l'Entitat de Sanejament d'Aigües. A fi de verificar el compliment d'esta condició, l'aprovació del pla parcial exigirà informe previ de la Divisió de Recursos Hidràulics de la COPUT.
  
Seté
  
Recapitulant tot l'anterior, cal concloure que la modificació pot ser aprovada definitivament.
  
El pla parcial que desenvolupe este sector de sòl urbanitzable (que hauran d'obtenir la corresponent cèdula d'urbanització) hauran de complir les condicions de desenvolupament i integració establides en les fitxes de la modificació i les imposades per la Declaració d'Impacte Ambiental. En particular, i tal com s'ha assenyalat en les consideracions anteriors, l'aprovació de tals plans parcials exigirà la sol·licitud (a més de la resta d'informes sectorials que puguen resultar exigibles) dels següents informes:
  
- Informe de la Confederació Hidrogràfica del Xúquer.
  
- Informe de la Conselleria de Medi Ambient, en relació amb el tractament de l'amplària de les vies ramaderes.
  
- Informe de la Conselleria de Cultura, Educació i Ciència en relació amb el Catàleg de Béns i Espais Protegits que haurà d'incorporar-se, si això és necessari, en el pla parcial.
  
En el cas que el pla parcial pretenga efectuar una minoració d'estàndards, haurà de sol·licitar-se expressament, amb posterioritat, ja que l'aprovació de la modificació no suposa tal minoració.
  
Tenint en compte que l'esmena d'estes objeccions exigiria introduir unes correccions tècniques al projecte (substitució del pla de xàrcia primària i condicions escrites de connexió i desenvolupament), i a la vista del seu limitat abast, es considera que és possible l'aprovació definitiva supeditada de la modificació, en els termes de l'article 41 de la LRAU.
  
Huité
  
De conformitat amb el que establixen els articles 8.a i 9.1 del Reglament dels Òrgans Urbanístics de la Generalitat Valenciana, aprovat pel Decret 77/1996, de 16 d'abril, en el present cas, el director general d'Urbanisme i Ordenació Territorial pot sotmetre l'expedient a aprovació definitiva del conseller d'Obres Públiques, Urbanisme i Transports, o bé sotmetre la proposta al dictamen previ de la Comissió Territorial d'Urbanisme que en el cas de municipis de menys de 50.000 habitants tindrà directament efectes de resolució executòria.
  
En virtut de tot el que antecedix, la Comissió Territorial d'Urbanisme de Castelló acorda:
  
1r. Aprovar definitivament la modificació puntual del Pla General d'Onda relativa a reclassificació del sector de sòl industrial SUR-13, però supeditar l'eficàcia i publicació d'este acord fins que l'Ajuntament d'Onda introduïsca en el document de modificació les següents correccions:
  
a. Que es dibuixe en tota la seua amplària el traçat de les vies ramaderes, com s'indica en la Declaració d'Impacte Ambiental.
  
b. Que s'incorporen expressament les següents condicions addicionals de desenvolupament a les que ja figuren en la modificació:
  
- Ha de ser a càrrec de l'actuació l'execució de l'ampliació de la rotonda de l'enllaç d'accés, en el marge oest de la CV-10, l'execució d'una obra de fàbrica a càrrec de la promoció que comunique estos dos marges del sector, i l'execució de la nova carretera entre la CV-10 i la CV-21 en el tram que travessa este sector. En este sentit, el projecte de construcció del pont, de l'ampliació de la rotonda i del tram de la nova carretera que travessa el sector hauran de ser sotmesos a l'autorització de l'òrgan competent en matèria de carreteres de la COPUT.
  
- Quant al tractament de les aigües residuals, s'haurà d'establir un sistema de xàrcies separador per a les aigües pluvials distint de la xàrcia de clavegueram. En el cas que la depuració de les aigües residuals s'efectue a través de l'estació depuradora d'aigües residuals, serà a càrrec del sector el cost de construcció addicional que esta depuració represente.
  
- Els plans parcials de desenvolupament hauran de sotmetre's a informe de la Confederació Hidrogràfica del Xúquer, de la Conselleria de Medi Ambient (quant al tractament de la via ramadera), de la Conselleria competent en matèria de Cultura i de la Divisió de Recursos Hidràulics de la COPUT.
  
2n. Facultar el director general d'Urbanisme i Ordenació del Territori perquè verifique el compliment de les anteriors correccions, després de la qual cosa ordenarà la publicació de l'acord d'aprovació definitiva al Butlletí Oficial de corresponga.
  
Contra el present acord, que no posa fi a la via administrativa, podrà interposar-se recurs administratiu d'alçada, en el termini d'un mes, davant del conseller d'Obres Públiques, Urbanisme i Transports, això sense perjuí d'utilitzar qualsevol altre recurs que es considere oportú.